《钗头凤》
清代·蒋敦复

天涯远。芳草短。零星好梦闲庭院。春痕灭。春愁绝。

帘幕轻寒，落花如雪。怯。怯。怯。

香魂倦。风情乱。凤皇飞向钗头颤。春宵阔。春眠窄。

银烛将残，玉箫初咽。歇。歇。歇。

作者简介：（1808—1867）清江苏宝山人，原名尔锷，字纯甫，号剑人。诸生。少时一度出家为僧，名铁岸，一称妙尘。曾以策干杨秀清，后又作诗献曾国藩。识英语。后在上海为人佣书。有《啸古堂集》等。